# data[].attributes.body
El Parc natural de Mondragó està constituït per un mosaic d'ambients diferents que li confereixen una gran diversitat paisatgística: els boscos d'ullastre i pinar, els camps de conreu de secà, les savines litorals, l'estany dolç de s'Amarador i el salobrós de ses Fonts de n'Alis, la costa retallada amb zones rocoses i platges d'arena. També destaquen pel seu elevat interès etnològic les casetes de roter, les barraques de curucull, les parets seques, els avaradors, les torres de defensa, etc.

# data[].attributes.body
Al Parc Natural de Mondragó s'hi poden admirar diferents paisatges, com ara torrents, platges i alzinars. A la costa hi ha barrancs i a les platges petits sistemes de dunes, així com penya-segats i zones humides amb vegetació de càrritx i joncs.

Aquests són els diferents paisatges que es poden trobar al parc:

La màquia

Es pot trobar a la part més rocallosa de la costa. Ocupa una part important del territori natural de les Illes. Hi destaquen el llentiscle, la savina i l'olivera. Als indrets molt rocallosos s'hi formen petits boscos de boix.

Les comunitats de zones humides

El borró i alguns joncs que envolten l'estany de s'Amarador i el borró a sa Font de n'Alis. L'herbassar de Ruppia marina es troba en les aigües de s'Amarador i de sa Font de n'Alis. Les salicòrnies creixen Als voltants de les llacunes.

L'alzinar

Al barranc de s'Amarador hi ha restes d'alzinar. Aquest tipus de bosc està molt fraccionat actualment i gairebé sempre s'arracona en torrents o paratges protegits i un poc humits.

La garriga de lavanda i bruc

No és gaire freqüent, però es pot trobar als llocs més escarpats dels barrancs. Les espècies presents són la lavanda, el bruc i el romaní.

La vegetació dunar

La trobam majoritàriament a la platja de s'Amarador. Al Parc de Mondragó es poden observar algunes espècies pròpies dels llocs sorrencs, com el card marí, el lliri de mar i la camamilla borda.

# data[].attributes.body
Per la carretera Palma - Santanyí (Ma-19). Els accessos estan senyalitzats: des de Santanyí, des de s'Alqueria Blanca i des de la carretera a cala Figuera.

# data[].attributes.body
El parc tè una superfície de 750,25 hectàrees terrestres.

# data[].attributes.body
Usos i activitats permeses:

L'observació de la fauna i la flora.

La realització de fotografies no professionals sense sortir dels itineraris.

Totes aquelles que no alterin els valors paisatgístics, naturals i culturals del Parc.

Usos i activitats que requereixen autorització escrita:

Les activitats d'educació ambiental per part de grups.

Els programes de recerca científica.

Els moviments de terres per a l'activitat agrícola o ramadera.

La utilització massiva com són les visites massives de turistes, agrupacions, escoles o grups d'esplai.

L'activitat de professionals de filmació, fotografia, vídeo, etc.

Usos i activitats prohibides:

L'acampada a l'interior del Parc.

L'accés amb vehicles, el qual només serà permès a les zones senyalitzades.

L'estacionament de vehicles fora de les àrees d'aparcament.

La pesca tradicional a l'estiu dins les cales.

La pesca esportiva per qualsevol mitjà.

La creació de granges.

La transformació de conreus de secà en conreus de reguiu.

L'activitat extractiva, dins la qual s'inclou l'extracció d'arena, marès o pedra de Santanyí.

L'abocament de residus.

Molestar qualsevol individu animal o vegetal, exceptuant-ne la caça regulada.

Qualsevol tipus d'actuació que minvi les qualitats paisatgístiques de l'àrea.

La circulació amb vehicles motoritzats i a cavall fora dels vials.

Encendre foc.

La presència d'animals de companyia a les platges.

El trànsit de cans a lloure, excepte durant l'activitat cinegètica.

La navegació dins els estanys dels torrents.

La producció de renous innecessaris.

# data[].attributes.body
Està situat a la costa sud-est de Mallorca, a les marines de Llevant, al terme municipal de Santanyí.

# data[].attributes.headline
Itineraris: és possible realitzar els itineraris autoguiats següents :

# data[].attributes.subject
Itineraris: és possible realitzar els itineraris autoguiats següents :

# data[].attributes.body
Itinerari del mirador de sa Font de n'Alis

Itinerari de la volta a sa Guàrdia d'en Garrot

Itinerari de la punta de ses Gatoves

Itinerari de s'Amarador

# data[].attributes.body
*Es realitzen visites guiades els dissabtes per al públic en general. Cal avisar amb antelació a l'oficina del Parc. Telèfon 971 64 20 67.

També podeu consultar l'agenda d'activitats del parc natural de Mondragó.*

# data[].attributes.body
Decret 85/1992, de 18 de novembre, de creació del Parc natural de Mondragó (BOCAIB núm. 146, de 3 de desembre de 1992) Modificat pel Decret 39/2002, de 15 de març (BOIB núm. 35, de 21 de març de 2002).

# data[].attributes.body
Al parc hi ha una gran varietat d'ocells. Se n'hi han catalogat més de setanta espèciess, la majoria, aus migratòries i pròpies de zones humides. La fauna està en bona part representada per les aus amb una important xifra d'espècies catalogades.

Al parc s'hi poden trobar corbs marins o gavines,entre altres aus, i, de tant en tant algun exemplar d'àguila peixatera. Altres aus que es poden admirar són la tórtora comú, el falciot pàl·lid, la tallareta sarda i el trobat.

Pel que fa a mamífers hi trobam: l'eriçó, la fura, la rata cellarda i la ratapinyada. A les basses i estanys hi ha la culebra d'aigua i el gripau verd.

També s'hi han trobat alguns escarabats de la família dels tenebriònids endèmics de les Illes Balears. I s'hi poden veure altres espècies com la salamandra, el dragonet i la serp de terra. Des de l'any 1985 s'hi van portant exemplars de la tortuga de terra.

# data[].attributes.body
Centre d'Informació del Parc natural de Mondragó: carretera de Cala Mondragó s/n, Santanyí. Telèfon 971 18 10 22. Fax: 971 18 14 69. Horari: obert tots els dies de la setmana de 9 a 16 h, excepte el dia de Nadal i cap d'any.

Oficina de Gestió Can Crestall: C/ de Can Llaneres, 8. 07650 Santanyí. Telèfon 971 64 20 67. Fax. 971 64 27 30. Horari: de dilluns a divendres de les 8 a les 15 h.

2 àrees recreatives.